
2025 m. gegužės 15 d. įsakymu Nr. AD-1-491


NUMERIO PASTATUI, PASTATO KOMPLEKSUI, BUTUI, PATALPAI, KORPUSUI AR ŽEMĖS SKLYPUI, KURIAME PAGAL JO NAUDOJIMO PASKIRTĮ (BŪDĄ) AR TERITORIJŲ PLANAVIMO DOKUMENTUS LEIDŽIAMA PASTATŲ STATYBA, SUTEIKIMAS, KEITIMAS AR PANAIKINIMAS

Paslaugos apibūdinimas
Paslauga skirta fiziniams ir juridiniams asmenims, kai reikia suteikti, pakeisti ar panaikinti adresą (numerį) objektui – pastatui, pastato kompleksui, butui, patalpai, korpusui ar žemės sklypui. Numeris nustatomas vadovaujantis objekto naudojimo paskirtimi (būdu), teritorijų planavimo dokumentais, statybos leidimais ar kitais galiojančiais teisės aktais, kurie leidžia objekto statybą ar pertvarkymą.
Prašymą suteikti paslaugą galima pateikti tiesiogiai atvykus į seniūniją, atsiųsti paštu ar per pasiuntinį, atitinkamos seniūnijos oficialiu elektroninio pašto adresu (jei yra galimybė identifikuoti pareiškėją) arba internetu per Elektroninių valdžios vartų portalą (www.epaslaugos.lt). 
Suteiktas, keičiamas ar panaikinamas numeris arba raštas apie atsisakymą suteikti, keisti ar panaikinti numerį pateikiamas asmens prašyme nurodytais būdais arba tokiu būdu, kokiu buvo pateiktas prašymas. 

Paslaugos teikimo proceso aprašymas
[bookmark: _Hlk195621778]1. Prašymas (priedas) su pridedamais dokumentais teikiamas raštu tiesiogiai asmeniui ar jo atstovui atvykus į seniūniją, atsiuntus paštu ar per pasiuntinį, atitinkamos seniūnijos oficialiu elektroninio pašto adresu (jei yra galimybė identifikuoti pareiškėją) arba internetu per Elektroninių valdžios vartų portalą (www.epaslaugos.lt). 
2. Teikiant prašymą internetu per Elektroninių valdžios vartų portalą (www.epaslaugos.lt), paslaugos gavėjas užpildo ir pateikia elektroninę prašymo formą bei reikalingus dokumentus (pasirašytus kvalifikuotu elektroniniu parašu).
3. Paslaugos vykdytojas patikrina dokumentus ir priima sprendimą dėl numerio suteikimo, keitimo ar panaikinimo arba atmeta prašymą, arba informuoja paslaugos gavėją dėl prašymo papildymo.
4. Paslaugos gavėjui suteikiamas, keičiamas ar panaikinamas numeris arba motyvuotas atsisakymas jį suteikti, keisti ar panaikinti pateikiamas prašyme nurodytu būdu arba tokiu būdu, kokiu buvo gautas prašymas.

Paslaugos teikimo informacija
Paslaugos suteikimo trukmė – 20 darbo dienų. 

Teisės aktai, reguliuojantys paslaugos teikimą
1. Lietuvos Respublikos vietos savivaldos įstatymas;
2. Lietuvos Respublikos teritorijos administracinių vienetų ir jų ribų įstatymas;
3. Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintas Numerių pastatams, patalpoms ir butams suteikimo, keitimo ir apskaitos tvarkos aprašas;
4. Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092.
 
Informacija ir dokumentai, kuriuos turi pateikti asmuo
Prašymas (priedas). 
Asmens tapatybę patvirtinantis dokumentas. 
Įstatymų nustatyta tvarka patvirtintas įgaliojimas, jei prašymą teikia asmens įgaliotas asmuo.
Nekilnojamojo turto registro išrašas arba žemės sklypo kadastro duomenys.
Statybos leidimas arba teritorijų planavimo dokumentai (jei taikoma).
Pastato ar sklypo planas (schematinis brėžinys su pažymėtais objektais).

Informacija ir dokumentai, kuriuos gauna paslaugos teikėjas
Dokumentai ir informacija iš valstybės registrų, valstybės informacinių sistemų ar kitų institucijų ir įstaigų negaunami.

Už paslaugos teikimą atsakingų asmenų kontaktai 
Truskavos seniūnijos vyr. specialistė Gražina Maršalkienė, tel. +370 347 41359, el. p.  truskavos.seniunija@kedainiai.lt.
Josvainių seniūnijos vyr. specialistė Jolanta Gaučienė, tel. +370 347 73130, el. p.  josvainiu.seniunija@kedainiai.lt.
Dotnuvos seniūnijos vyr. specialistė Rimvalda Masalskienė,  tel. +370 347 39300, el. p. rimvalda.masalskienė@kedainiai.lt.
Vilainių seniūnijos vyr. specialistė Lina Vaznienė, mob. +370 699 44624, el. p. vilainiu.seniunija@kedainiai.lt.
Šėtos seniūnijos seniūnas Ričardas Boreiša, mob. +370 686 42586, el. p. setos.seniunija@kedainiai.lt, vyr. specialistė Gražina Barkauskienė, mob. +370 610 66855, el. p. setos.seniunija@kedainiai.lt. 
Surviliškio seniūnijos seniūnė Reda Lukošienė, tel. +370 347 41 133, mob. +370 658 22877, el. p. surviliskio.seniunija@kedainiai.lt, vyr. specialistė Greta Škulteckytė, tel. +370 347 41123, el. p.  surviliskio.seniunija@kedainiai.lt.
Kėdainių miesto seniūnijos vyr. specialistas Rūta Blėdienė, tel. +370 347 53301, el. p. miesto.seniunija@kedainiai.lt.
Pelėdnagių seniūnijos vyr. specialistė Laimutė Lukoševičienė, tel. +370 347 67601, el. p.  pelednagiu.seniunija@kedainiai.lt.
Gudžiūnų seniūnijos vyr. specialistė Vitalija Lukočienė, tel. +370 347 45433, el. p.  gudziunu.seniunija@kedainiai.lt.
Pernaravos seniūnijos seniūnė Viktorija Švedienė, mob.  +370 658 50455 el. p. pernaravos.seniunija@kedainiai.lt, vyr. specialistė Irena Gudžiūnienė, tel.  +370 347 42148, el. p. pernaravos.seniunija@kedainiai.lt.
Krakių seniūnijos seniūnas Ernestas Barčas,  tel. +370 347 38124, el. p. krakiu.seniunija@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


















































